वे युवा हैं।ऊर्जावान हैं और साधनसम्पन्न भी।मधेश में वे एक मुस्लिम युवा चेहरे के रूप में भी अपनी पहचान रखते हैं।मुस्लिम समुदाय से जुड़ी समस्याओं को लेकर भी संघर्षशील रहे हैं।नेपाल में हाजियों के सम्मान की लड़ाई भी उन्होंने ज़ोरदार ढंग से लड़ी है।पार्टी में शामिल होने के बाद मिर्ज़ा ने इस संवाददाता को दूरभाष पर बताया कि नेकपा एमाले सभी समुदायों अपलसंख्यको,दलितों,हिमालयी और पहाड़ी आदि को एक साथ लेकर चलने वाली पार्टी है।मदरसा बोर्ड का गठन,और मधेशियों के सर्वांगीण विकास के लिए पार्टी के पास बृहद योजना भी है। फिलवक्त नेपाल के मधेश में हर पल सियासी समीकरण बदल रहे हैं।अभी हाल ही में नेकपा (माओवादी केंद्र)ने भी नेपाल की तराई में बड़ी जनसभा कर और सैकड़ों के तादाद में मधेशी समुदाय को पार्टी से जोड़ने में कामयाबी हासिल की है।जबकि मधेश की सरज़मींन माओवादियों के लिए कभी भी उर्वर नहीं रही है।नेपाल के कृष्ण नगर में उभरी भीड़ से माओवादी केंद्र के सुप्रीमो और पूर्व प्रधानमंत्री पुष्पकमल दहाल भी गदगद दिखे।अभी कपिलवस्तु ज़िले में कई बड़े मधेशवादी नेताओं के नेपाली कांग्रेस,नेकपा एमाले,और माओवादी केंद्र में जानें कि अटकलें लागई जा रही हैं।